100 એકર જેટલા ફલકમાં વિસ્તરેલા ઝોનમાં 210 યુનિટ સ્થાપાયા છે. જે પૈકી 60 જેટલા યુનિટો મૃત હાલતમાં છે. બાકીના બીજા તબક્કા સહિતના 150 જેટલા એકમો આ બધા પ્રશ્નોના કારણે મરવાના વાંકે જીવી રહ્યા છે. હાલ ઝોનમાં 25 હજાર જેટલા કામદારો રોજગારી મેળવી રહ્યા છે. જેમાં 36 ટકા મહિલા કામદારો છે. ઝોનમાં કાર્યરત એકમોમાં 80 ટકા એકમો પ્લાસ્ટિક અને યૂઝ ગારમેન્ટના રિસાઈલિંગ યુનિટ જ છે, બાકી ગારમેન્ટ, વેરહાઉસ, ફાર્માસ્યુટિકલ્સ એકમો જ કાર્યરત છે. કેમિકલ એન્જિનિયરિંગ ઉત્પાદિત વસ્તુઓ, કોસ્મેટિક ફાર્માસ્યુટિકલ વસ્તુઓ, ફૂડ, ખેતી ઉત્પાદિત વસ્તુ, તૈયાર કપડાં, લાઈટ એન્જિનિયરિંગ ગુડસ, અનેક પ્લાસ્ટિકની વસ્તુઓ એકસપોર્ટ થાય છે.